Középiskolai tanulmányait Besztercén folytatta, itt érettségizett 1963-ban. Román–magyar szakot végzett a marosvásárhelyi Pedagógiai Főiskolán 1966-ban, majd a BBTE Filozófia Karán egyetemi diplomát is szerzett. Tanított Bálványos­váralján és Újősben (1966–68), később a Román Rádió bukaresti magyar szerkesztőségében (1972–77), majd a Román Televízió magyar szerkesztőségében (1977–84) lett bemondó-szerkesztő; a magyar műsor megszüntetése után újra a Román Rádió magyar szerkesztőségének belső munkatársa (1984–90). Az 1989. decemberi fordulat után a Román Televízió újraindult magyar szerkesztőségének főmunkatársa, a színházi rovat vezetője nyugdíjba vonulásáig.